ddrg/super_eurlex huggingface dataset:
Oficialusis leidinys L 265 , 30/09/1998 p. 0031 - 0032



Tarybos Sprendimas 1998 m. rugsėjo 24 d. dėl Komisijos veiksmų, susijusių su Bendrijos rinkos prieinamumo strategija, įgyvendinimo (98/552/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą [1], kadangi bendra prekybos politika būtų neišsami, jeigu Bendrijos mastu jos nelydėtų konkreti veikla, skirta prekybos kliūtims pašalinti, kadangi dėl šios priežasties naujas pasaulines komercines Bendrijos pramonės galimybes turi remti Bendrijos rinkos prieinamumo politika, siekiant pašalinti prekybos kliūtis; kadangi tokią politiką turi remti konkreti veikla, kurios tikslas nustatyti prekybos kliūtis ir surasti būdus joms pašalinti; kadangi šiuo tikslu būtina priimti taisykles, nustatančias pagrindinius tikslus, kuriuos turi pasiekti Komisija, ir priemones šiems tikslams pasiekti, NUSPRENDĖ: 1 straipsnis 1. Vykdydama Bendrijos rinkos prieinamumo strategiją, Komisija turi vykdyti tokią veiklą: - nustatyti rinkos prieinamumo kliūtis trečiosiose šalyse ir jas išanalizuoti, - sukurti ir tobulinti duomenų bazes, koordinuoti ir skleisti informaciją apie prekybos kliūtis ir tarptautinius arba nacionalinius prekybos reglamentus, - vykdyti tyrimus, visų pirma, apie trečiųjų šalių įsipareigojimų pagal tarptautinius prekybos susitarimus vykdymą arba pasirengimą deryboms, - verslo atstovams organizuoti seminarus ir kitokius panašius forumus, rengti tyrimus, informacijos paketus, leidinius, bukletus apie bet kokius juridinius arba ekonominius aspektus, susijusius su prekybos kliūčių pašalinimu, ir juos platinti. 2. Įgyvendindama 1 dalyje minimą veiklą, Komisija užtikrina konkrečių, pagal šią strategiją numatytų veiksmų suderinamumą su įvairiais kitų Bendrijos politikos sričių aspektais. 2 straipsnis Kad Komisija galėtų vykdyti šiame sprendime minimą veiklą, ji disponuoja reikiamais finansiniais ištekliais. Šiuo tikslu Komisija įtraukia į įprastas biudžeto procedūras metinius pasiūlymus dėl jos finansinių poreikių 1 straipsnyje nurodytai veiklai vykdyti. 3 straipsnis Vykdant 1 straipsnyje minimą veiklą, Komisijai padeda iš valstybių narių atstovų sudarytas patariamasis komitetas, kuriam pirmininkauja Komisijos atstovas. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą, ir jeigu reikia, dėl jo balsuoja. Nuomonė įrašoma į protokolą; be to, kiekviena valstybė narė turi teisę prašyti, kad jos pozicija būtų įrašyta į protokolą. Komisija kaip įmanoma labiau atsižvelgia į komiteto pareikštą nuomonę. Ji komitetui praneša apie tai, kaip buvo atsižvelgta į jo nuomonę. Priimta Briuselyje, 1998 m. rugsėjo 24 d. Tarybos vardu Pirmininkas N. Michalek [1] OL C 316, 1996 10 25, p. 12. --------------------------------------------------
Oficialusis leidinys L 173 , 18/06/1998 p. 0026 - 0027



Tarybos ir Komisijos sprendimas 1998 m. gegužės 29 d. dėl susitarimo tarp Europos bendrijų ir Jungtinių Amerikos Valstijų Vyriausybės, nustatančio abipusiškai naudingo pripažinimo principų taikymą vykdant jų konkurencijos įstatymus, sudarymo (98/386/EB, EAPB) EUROPOS SĄJUNGOS TARYBA, EUROPOS BENDRIJŲ KOMISIJA, atsižvelgdama į Europos Bendrijos steigimo sutartį, ypač į jos 87 straipsnį kartu su jos 228 straipsnio 3 dalies pirmąja pastraipa, atsižvelgdama į Europos anglių ir plieno bendrijos steigimo sutartį, ypač į jos 65 ir 66 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę [1], kadangi 1991 m. rugsėjo 23 d. Susitarimas tarp Europos Bendrijų ir Jungtinių Amerikos Valstijų Vyriausybės dėl jų konkurencijos įstatymų taikymo ir 1995 m. gegužės 31 d. ir liepos 31 d. Susitarimo aiškinamieji raštai, kuriais buvo pasikeista (kurie toliau bendrai vadinami "1991 metų Susitarimu"), pridėti prie Tarybos ir Komisijos sprendimo 95/145/EB, EAPB [2] padėjo plėsti koordinavimą, bendradarbiavimą ir konfliktų, susijusių su konkurencijos įstatymų vykdymu, prevenciją; kadangi 1991 metų Sutarties V straipsnis, kuris dažnai vadinamas abipusiškai naudingo pripažinimo straipsniu, reikalauja bendradarbiauti tais atvejais, kai antikonkurenciniai veiksmai vienos Šalies teritorijoje neigiamai atsiliepia kitos Šalies interesams; kadangi tolimesnis abipusiškai naudingo pripažinimo principų ir jų taikymo nustatymas padidintų 1991 metų Sutarties efektyvumą šioje srityje; kadangi šiuo tikslu Komisija iki šiol derėjosi su Jungtinių Amerikos Valstijų Vyriausybe dėl Sutarties, apibrėžiančios abipusiškai naudingo pripažinimo principų taikymą vykdant Europos Bendrijų ir Jungtinių Amerikos Valstijų konkurencijos taisykles, sudarymo; kadangi Susitarimas turi būti tvirtinamas, NUSPRENDĖ : 1 straipsnis Šiuo dokumentu Susitarimas tarp Europos Bendrijų ir Jungtinių Amerikos Valstijų Vyriausybės dėl abipusiškai naudingo pripažinimo principų taikymo vykdant konkurencijos įstatymus, įskaitant ir raštus, kuriais pasikeista, tvirtinamas Europos Bendrijos ir Europos anglių ir plieno bendrijos vardu. Susitarimo, sudaryto anglų kalba, tekstas pridedamas prie šio Sprendimo. 2 straipsnis Šiuo dokumentu Tarybos pirmininkas įgaliojamas paskirti asmenį (-is) pasirašyti Susitarimą Europos Bendrijos vardu. Šiuo dokumentu Komisijos pirmininkas įgaliojamas paskirti asmenį (-is) pasirašyti Susitarimą Europos anglių ir plieno bendrijos vardu. Priimta Briuselyje, 1998 m. gegužės 29 d. Tarybos vardu Pirmininkas J. Straw Komisijos vardu J. Santer Pirmininkas [1] OL C 138, 1998 5 4. [2] OL L 95, 1995 4 27, p. 45; pataisos OL L 131, 1995 6 15, p. 38. --------------------------------------------------
Oficialusis leidinys L 257 , 10/10/1996 p. 0043 - 0043



Komisijos sprendimas 1996 m. rugsėjo 30 d. dėl pripažintų organizacijų, apie kurias valstybės narės pranešė pagal Tarybos direktyvą 94/57/EB, sąrašo paskelbimo (tekstas svarbus EEE) (96/587/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1994 m. lapkričio 22 d. Tarybos direktyvą 94/57/EB dėl laivus tikrinančių bei apžiūrinčių organizacijų ir atitinkamos jūrų administracijų veiklos bendrųjų taisyklių ir standartų [1], ypač į jos 4 straipsnio 5 dalį, kadangi remiantis Direktyvos 94/57/EB 4 straipsnio 1 dalimi valstybės narės pranešė apie jų pripažintas organizacijas, PRIĖMĖ ŠĮ SPRENDIMĄ: 1 straipsnis Pagal Tarybos direktyvos 94/57/EB 4 straipsnio 1 dalį valstybių narių pripažintos organizacijos yra išvardytos šio sprendimo priede. 2 straipsnis Šis sprendimas skirtas valstybėms narėms. Priimta Briuselyje, 1996 m. rugsėjo 30 d. Komisijos vardu Neil Kinnock Komisijos narys [1] OL L 319, 1994 12 12, p. 20. -------------------------------------------------- PRIEDAS American Bureau of Shipping (ABS) Bureau Veritas (BV) China classification Society (CCS) Det Norske Veritas (DNV) Germanischer Lloyd (GL) Hellenic Register of Shipping (HR) Korean Register of Shipping (KR) Lloyd's Register of Shipping (LR) Nippon Kaiji Kyokai (NK) Registro italiano navale (RINA) --------------------------------------------------
Oficialusis leidinys L 190 , 26/07/1994 p. 0028 - 0028

specialusis leidimas suomių kalba: skyrius 3 tomas 59 p. 0159

specialusis leidimas švedų kalba: skyrius 3 tomas 59 p. 0159



Komisijos sprendimas 1994 m. liepos 13 d. nustatantis arklinių šeimos gyvūnų transportavimo iš vienos trečiosios šalies į kitą sveikatos garantijas pagal Direktyvos 91/496/EEB 9 straipsnio 1 dalies c punktą (tekstas svarbus EEE) (94/467/EEB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB [1], su paskutiniais pakeitimais, padarytais Sprendimu 92/438/EEB [2], ypač į jos 9 straipsnio 1 dalies c punktą, kadangi pagal Direktyvos 91/496/EEB 9 straipsnio 1 dalies c punkto reikalavimus būtina nustatyti gyvūnų, vežamų iš vienos trečiosios šalies į kitą, sveikatos garantijas; kadangi vežant arklinių šeimos gyvūnus iš vienos šalies į kitą, buvo susidurta su tam tikromis problemomis; kadangi Komisija Sprendime 92/260/EEB [3] su pakeitimais, padarytais Sprendimu 93/344/EEB [4], nustatė veterinarijos reikalavimus ir veterinarinį sertifikavimą laikinai įvežant registruotus arklius; kadangi šie reikalavimai suteikia visas reikiamas garantijas dėl Bendrijos zoosanitarinės būklės; kadangi dėl to, suteikiant sveikatos garantijas, taikomas arklinių šeimos gyvūnų judėjimui iš vienos šalies į kitą, reikėtų remtis sveikatos reikalavimais, nustatytais Sprendime 92/260/EEB; kadangi šiame sprendime nustatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Arklinių šeimos gyvūnai, vežami iš vienos trečiosios šalies į kitą, turi būti vežami iš Sprendimo 92/260/EEB I priede nurodytos šalies. 2. 1 punkte nurodytus arklinių šeimų gyvūnus turi lydėti sertifikatas "Sertifikatas arklinių šeimos gyvūnų vežimui tranzitu iš vienos trečiosios šalies į kitą". Į šį sertifikatą turi būti įtraukti I, II ir III sveikatos sertifikato skyriai, atitinkantys kilmės trečiąją šalį, įtrauktą į Sprendimo 92/260/EEB II priede pateiktą sąrašą. Be to, į jį turi būti įtraukti šie skyriai: +++++ TIFF +++++ "." 2 straipsnis Šis sprendimas skirtas valstybėms narėms. Priimta Briuselyje, 1994 m. liepos 13 d Komisijos vardu René Steichen Komisijos narys [1] OL L 268, 1991 9 24, p. 56. [2] OL L 243, 1992 8 25, p. 27. [3] OL L 130, 1992 5 15, p. 67. [4] OL L 138, 1993 6 9, p. 11. --------------------------------------------------
Oficialusis leidinys L 255 , 19/09/1990 p. 0016 - 0017

specialusis leidimas suomių kalba: skyrius 3 tomas 33 p. 0218

specialusis leidimas švedų kalba: skyrius 3 tomas 33 p. 0218



Komisijos Sprendimas 1990 m. rugsėjo 5 d leidžiantis nukrypti Italijai ir nustatantis lygiavertes sanitarines sąlygas, kurių reikia laikytis išpjaustant šviežią mėsą (90/469/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1964 m. birželio 26 d. Tarybos direktyvą 64/433/EEB sveikatos reikalavimų šviežios mėsos gamybai ir prekybai [1] su paskutiniais pakeitimais, padarytais Direktyva 89/662/EEB [2], ypač į jos 13 straipsnį, kadangi pagal Direktyvos 64/433/EEB 13 straipsnį 16 straipsnio tvarka nukrypti nuo I priedo 45 dalies c punkto galima leisti paprašius bet kuriai valstybei narei, teikiančiai panašias garantijas; kadangi šios leidžiančios nukrypti nuostatos turi nustatyti sanitarines sąlygas, kurios būtų bent jau lygiavertės nurodytojo priedo sąlygoms; kadangi Italijos valdžia 1990 m. balandžio 20 d. teleksu pateikė Komisijai prašymą leisti nukrypti nuo Direktyvos 64/433/EEB I priedo 45 dalies c punkto išpjaustant šviežią jautieną, avieną ir kiaulieną; kadangi šiame prašyme yra siūlomos sanitarinės sąlygos; kadangi būtina, kad prašyme dėl nukrypimo išpjaustant šviežią mėsą nustatytos alternatyvios sanitarinės sąlygos būtų bent jau lygiavertės Direktyvos 64/433/EEB I priedo 45 dalies c punkto sąlygoms; kadangi Italijos siūlomos sanitarinės sąlygos yra lygiavertės Direktyvos 64/433/EEB I priedo 45 dalies c punkte nustatytoms sąlygoms; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Nepaisant Direktyvos 64/433/EEB I priedo 45 dalies c punkto Italija gali leisti išpjaustyti šviežią jautieną, avieną ir kiaulieną šio sprendimo priede nustatytomis sąlygomis. 2 straipsnis Šis sprendimas skirtas valstybėms narėms. Priimta Briuselyje, 1990 m. rugsėjo 5 d. Komisijos vardu Ray Mac Sharry Komisijos narys [1] OL 121, 1964 7 29, p. 2012/64. [2] OL L 395, 1989 12 30, p. 13. -------------------------------------------------- PRIEDAS SPECIALIOS GALVIJŲ, AVIŲ IR KIAULIŲ SKERDENŲ IŠPJAUSTYMO SĄLYGOS 1. Skerdenos iš skerdimo aukšto, atvėsinus jas šaldymo patalpose, kuriose oro temperatūra ties garintuvų išleidimo anga yra tokia, kad galvijų skerdenas būtų galima atvėsinti iki 7 °C per 48 valandas ir avių bei kiaulių skerdenas per 20 valandų, pervežamos į išpjaustymo patalpas, kuriose temperatūra neviršija 12 °C, esančias toje pačioje pastatų grupėje kaip ir šaldytuvai. 2. Mėsa pervežama vienu kartu. 3. Skerdenos atvežamos į išpjaustymo patalpą ir iškaulinėjamos prieš pasiekiant 7 °C vidaus temperatūrą, jei galvijų skerdenos išpjaustomos per 48 valandas nuo skerdimo pabaigos ir avių bei kiaulių skerdenos per 20 valandų nuo skerdimo pabaigos. 4. Laikas nuo mėsos patekimo į išpjaustymo patalpą iki tolesnio šaldymo neviršija 60 minučių. 5. Išpjaustyta ir įpakuota mėsa tuojau pat pervežama į atitinkamas šaldymo patalpas. --------------------------------------------------
Oficialusis leidinys L 073 , 17/03/1989 p. 0052 - 0052

specialusis leidimas suomių kalba: skyrius 17 tomas 1 p. 0098

specialusis leidimas švedų kalba: skyrius 17 tomas 1 p. 0098



Komisijos sprendimas 1989 m. kovo 3 d. nustatantis išsamias profesinę ar verslo paslaptį sudarančių dokumentų išslaptinimo taisykles (89/196/EEB, Euratomas, EAPB) EUROPOS BENDRIJŲ KOMISIJA, atsižvelgdama į 1983 m. vasario 1 d. Tarybos reglamentą (EEB, Euratomas) Nr. 354/83 dėl Europos ekonominės bendrijos ir Europos atominės energijos bendrijos istorinių archyvų atvėrimo visuomenei [1], ypač į jo 9 straipsnį, atsižvelgdama į 1983 m. vasario 8 d. Komisijos sprendimą Nr. 359/83/EAPB dėl istorinių Europos anglių ir plieno bendrijos istorinių archyvų atvėrimo visuomenei [2], ypač į jo 9 straipsnį, kadangi pagal įstatymus, numatančius Bendrijų istorinių archyvų atskleidimą, dokumentai ir įrašai, kuriems taikomas profesinis ir verslo slaptumas, neturi būti paskelbti viešai, nebent jei asmuo ar suinteresuota įmonė tam neprieštarauja; kadangi tuo tikslu Komisija turi pranešti savo ketinimą viešai paskelbti dokumentus; kadangi iš anksto pranešti asmeniui ar suinteresuotai įmonei dažnai būna sudėtinga, ypač jei pasikeitęs adresas ar teisių perėmimo atveju; kadangi, siekiant užtikrinti, kad istorinių Bendrijų dokumentų viešo paskelbimo tvarka būtų sklandi, reikia priimti nuostatas, leidžiančias Komisijai informuoti asmenį ar suinteresuotą įmonę paskelbiant pranešimą Europos Bendrijų oficialiajame leidinyje, NUSPRENDĖ: 1 straipsnis 1. Siekdama įgyvendinti Reglamento (EEB, Euratomas) Nr. 354/83 4 straipsnį arba Komisijos sprendimo Nr. 359/83/EAPB 4 straipsnį, Komisija raštu praneša asmeniui ar suinteresuotai įmonei savo ketinimus paskelbti viešai dokumentus ar įrašus, kuriems taikomas profesinis ar verslo slaptumas, ir pakviečia asmenį ar suinteresuotą įmonę per šešias savaites pateikti prieštaravimus. Jei per šį laikotarpį nėra pareiškiama prieštaravimų, dokumentas ar įrašas paskelbiamas viešai. 2. Jei rašytinis Komisijos pranešimas nepasiekia asmens ar suinteresuotos įmonės, Komisija paskelbia pranešimą Europos Bendrijų oficialiajame leidinyje (C serija), kuriuo praneša savo ketinimą paskelbti viešai minėtą dokumentą ar įrašą per šešias savaites nuo tos dienos, kai pranešimas paskelbiamas, ir jei nepateikiama prieštaravimų. Europos Bendrijų oficialiajame leidinyje paskelbtame pranešime nurodomas asmuo ar suinteresuota įmonė ir dokumento ar įrašo pobūdis. Jei per nurodytąjį laikotarpį nėra pareiškiama prieštaravimų, dokumentas ar įrašas yra paskelbiamas viešai. 2 straipsnis Šis sprendimas taikomas nuo 1989 m. kovo 3 d. Priimta Briuselyje, 1989 m. kovo 3 d. Komisijos vardu António Cardoso e Cunha Komisijos narys [1] OL L 43, 1983 2 15, p. 1. [2] OL L 43, 1983 2 15, p. 14. --------------------------------------------------
Oficialusis leidinys L 067 , 12/03/1983 p. 0001 - 0002

specialusis leidimas suomių kalba: skyrius 11 tomas 10 p. 0160

specialusis leidimas ispanų kalba: skyrius 15 tomas 4 p. 0100

specialusis leidimas švedų kalba: skyrius 11 tomas 10 p. 0160

specialusis leidimas portugalų kalba skyrius 15 tomas 4 p. 0100



Tarybos sprendimas 1983 m. vasario 28 d., kuriuo patvirtinamas Protokolas dėl Viduržemio jūros apsaugos nuo taršos iš sausumoje esančių šaltinių (83/101/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Europos Bendrijų Tarybos ir valstybių narių Vyriausybių atstovų, kurie susitiko Taryboje 1973 m. lapkričio 22 d., deklaraciją dėl Europos Bendrijų aplinkos apsaugos veiksmų programos [3], kadangi programoje inter alia pabrėžiamas faktas, kad jūrų tarša daro poveikį visai Bendrijai dėl to, kad jūra atlieka esminį vaidmenį apsaugant rūšis ir joms vystantis, ir dėl jūrų transporto svarbos darniai Bendrijos ekonomikos plėtrai; kadangi be to, ši programa ir 1976 m. gegužės 4 d. Tarybos direktyva 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos [4], numato, kad Bendrija turi įgyvendinti tam tikras priemones įvairių rūšių jūrų taršai mažinti; kadangi Konvencijoje dėl Viduržemio jūros apsaugos nuo taršos konkrečiai numatyta, kad reikia taikyti atitinkamas priemones siekiant sustabdyti ir sumažinti taršą, kurią sukelia atliekų išmetimas iš laivų ir orlaivių, taršą, kylančią dėl kontinentinio šelfo, jūros dugno ir jo podirvio tyrimo ir eksploatavimo, bei taršą iš sausumoje esančių šaltinių; kadangi priimdama Sprendimą 77/585/EEB [5], Taryba patvirtino Konvenciją dėl Viduržemio jūros apsaugos nuo taršos ir Protokolą dėl Viduržemio jūros apsaugos nuo taršos dėl atliekų išmetimo iš laivų ir orlaivių; kadangi Bendrija dalyvavo derybose dėl Konvencijos Protokolo dėl Viduržemio jūros apsaugos nuo taršos iš sausumoje esančių šaltinių sudarymo; kadangi 1980 m. gegužės 17 d. Bendrija pasirašė minėtą Protokolą; kadangi norint, kad veikiant bendrai rinkai, būtų pasiektas vienas iš Bendrijos tikslų aplinkos ir gyvenimo kokybės apsaugos srityje, būtina patvirtinti minėtą Protokolą; kadangi Sutartis nenumato konkrečių įgaliojimų atlikti veiksmus, reikalingus priimti šį Sprendimą, būtina remtis jos 235 straipsniu, PRIĖMĖ ŠĮ SPRENDIMĄ: 1 straipsnis Europos ekonominės bendrijos vardu patvirtinamas Protokolas dėl Viduržemio jūros apsaugos nuo taršos iš sausumoje esančių šaltinių. Protokolo tekstas pridedamas prie šio sprendimo. 2 straipsnis Tarybos Pirmininkas deponuoja raštus kaip numatyta šio sprendimo 1 straipsnyje nurodyto Protokolo 16 straipsnio 4 dalyje. Priimta Briuselyje, 1983 m. vasario 28 d. Tarybos vardu Pirmininkas F. Zimmermann [1] OL C 4, 1982 1 8, p. 3. [2] OL C 334, 1982 12 20, p. 136. [3] OL C 112, 1973 12 20, p. 1. [4] OL L 129, 1976 5 18, p. 23. [5] OL L 240, 1977 9 19, p. 1. --------------------------------------------------
Oficialusis leidinys L 210 , 19/07/1982 p. 0010 - 0022

specialusis leidimas suomių kalba: skyrius 15 tomas 4 p. 0010

specialusis leidimas ispanų kalba: skyrius 15 tomas 3 p. 0215

specialusis leidimas švedų kalba: skyrius 15 tomas 4 p. 0010

specialusis leidimas portugalų kalba skyrius 15 tomas 3 p. 0215



Tarybos sprendimas 1982 m. birželio 24 d. dėl Migruojančiųjų laukinių gyvūnų rūšių išsaugojimo konvencijos sudarymo (82/461/EB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi Europos Bendrijų aplinkos apsaugos veiksmų programa buvo patvirtinta 1973 m. lapkričio 22 d. deklaracija [3] ir papildyta 1977 m. gegužės 17 d. rezoliucija [4], kadangi, kaip apibrėžta šiuose teisės aktuose, Bendrijos aplinkos apsaugos politikos tikslas yra gerinti gyvenimo kokybę ir saugoti aplinką, kadangi Taryba priėmė Direktyvą 79/409/EEB dėl laukinių paukščių apsaugos [5], kadangi Bendrija dalyvavo derybose dėl Migruojančiųjų laukinių gyvūnų rūšių išsaugojimo konvencijos sudarymo, kadangi Bendrijai būtina sudaryti Konvenciją, kad galėtų derėtis dėl regioninių susitarimų ir sudaryti šiuos susitarimus, numatytus Konvencijoje tokiu mastu, kiek Bendrijai, remiantis Direktyva 79/409/EEB, suteikti išimtiniai įgaliojimai, kadangi, nepažeidžiant jokių teisės aktų, kuriuos Bendrija gali priimti ateityje, nuostatų, Bendrijos Konvencijos sudarymas nereiškia Bendrijos išimtinių įgaliojimų išplėtimo, kadangi, atsižvelgiant į specifišką Grenlandijos geografinę padėtį ir šios šalies gyventojų gyvenimo sąlygas, Grenlandija turėtų būti išskirta iš Konvencijos taikymo sferos, NUSPRENDĖ: 1 straipsnis Šiuo dokumentu Europos ekonominės bendrijos vardu patvirtinama Migruojančiųjų laukinių gyvūnų rūšių išsaugojimo konvencija. Konvencijos tekstas pridedamas prie šio sprendimo. 2 straipsnis Remiantis Europos ekonominės bendrijos steigimo sutartyje nustatytomis sąlygomis, Tarybos Pirmininkas pateikia XVII Konvencijos straipsnyje numatytą prisijungimo dokumentą teritorijoms, kurioms ši Sutartis taikoma, išskyrus Grenlandiją. Priimta Briuselyje, 1982 m. birželio 24 d. Tarybos vardu Pirmininkas F. Aerts [1] OL C 327, 1981 12 14, p. 95. [2] OL C 300, 1980 11 18, p. 15. [3] OL C 112, 1973 12 20, p. 1. [4] OL C 139, 1977 6 13, p. 1. [5] OL L 103, 1979 4 25, p. 1. --------------------------------------------------
(18)

nepaisant įrodymų, pagrindžiančių naudingą lyčių pusiausvyros poveikį pačioms bendrovėms bei ekonomikai apskritai ir nepaisant galiojančios Sąjungos teisės, kuria draudžiama diskriminacija dėl lyties, ir esamų Sąjungos lygmeniu įgyvendinamų veiksmų, kuriais skatinamas savireguliavimas, bendrovių aukščiausiuose sprendimus priimančiuose organuose visoje Sąjungoje moterys vis dar yra itin nepakankamai atstovaujamos. Statistika rodo, kad aukščiausio lygio verslo sprendimų priėmimo procese dalyvaujančių moterų dalis tebėra labai maža. Jeigu net nesvarstoma galimybė, kad pusė talento rezervo galėtų būti paskirta į aukščiausias vadovaujamąsias pareigas, galėtų nukentėti pats paskyrimų procesas ir kokybė, o dėl to padidėtų nepasitikėjimas verslo valdžios struktūromis ir galbūt sumažėtų turimo žmogiškojo kapitalo naudojimo veiksmingumas. Svarbu, kad įmonių sprendimų priėmimo procese būtų teisingai atspindėta visuomenės sudėtis ir kad būtų išnaudojamas visų Sąjungos gyventojų potencialas. Europos lyčių lygybės instituto duomenimis, 2021 m. vidutiniškai 30,6 % valdybos narių didžiausiose biržinėse bendrovėse ir tik 8,5 % pirmininkų buvo moterys. Tai rodo nesąžiningą ir diskriminacinį nepakankamą moterų atstovavimą, kuriuo akivaizdžiai pažeidžiami Sąjungos lygių galimybių ir vienodo požiūrio į moteris ir vyrus užimtumo bei profesinės veiklos srityse principai. Todėl turėtų būti nustatytos ir sustiprintos priemonės, skirtos skatinti moterų karjeros galimybėms visais valdymo lygmenimis, ir turėtų būti skiriamas ypatingas dėmesys tam, kad būtų užtikrinta, kad tokių priemonių būtų imtasi biržinėse bendrovėse dėl didelės tokių bendrovių ekonominės ir socialinės atsakomybės. Be to, svarbu, kad Sąjungos įstaigos, organai ir agentūros rodytų pavyzdį panaikindami esamą lyčių disbalansą savo pačių valdybų sudėtyje;
(21)

be to, šia direktyva nesiaurinama Sąjungos vartotojų apsaugos taisyklių taikymo sritis ir, jei kredito pirkėjai atitinka reikalavimus, keliamus kreditoriams pagal Europos Parlamento ir Tarybos direktyvas 2008/48/EB (10) ir 2014/17/ES (11), jiems turėtų būti taikomi konkretūs įpareigojimai, nustatyti atitinkamai Direktyvos 2008/48/EB 20 straipsniu arba Direktyvos 2014/17/ES 35 straipsniu. Be to, šia direktyva nedaromas poveikis vartotojų apsaugai, užtikrinamai Europos Parlamento ir Tarybos direktyva 2005/29/EB (12), pagal kurią draudžiama nesąžininga komercinė praktika, įskaitant nesąžiningą praktiką vykdant sutartį, kai vartotojas klaidinamas dėl savo teisių ar pareigų arba jis persekiojamas, patiria prievartą ar nederamą poveikį, be kita ko, atsižvelgiant į vykdymo veiksmų laiką, vietą, pobūdį ar dažnumą, kai naudojami grasinimai ar užgauli kalba arba elgesys arba grasinama, kad bus imamasi tokių veiksmų, kurių teisiškai negalima imtis;